પ્રાપ્ત જાણકારી અનુસાર ગાબટ ગામના હીરાભાઈ બેચરભાઈ પટેલે ગાબટ દૂધ મંડળીમાં ધિરાણ કૌભાંડની ફરિયાદ આપી હતી અને અગાઉ જ્યારે ધિરાણ આપવામાં આવ્યું ત્યારે સભાસદોએ ૧પ ગાયની ખરીદી બતાવી હોય અને વાસ્તવમાં ૬ ગાય ખરીદી હતી તેમજ બોગસ કડી લગાવી ધિરાણ મેળવ્યાનો આક્ષેપ કર્યાે હતો અને આ મુદ્દે અરવલ્લી જિલ્લા રજીસ્ટ્રાર કચેરી સમક્ષ તપાસની માંગ કરી હતી જે સંદર્ભે જિલ્લા રજીસ્ટ્રાર કચેરી દ્વારા દૂધ મંડળીના ચેરમેન-સેક્રેટરીને અરજી સંદર્ભે રજૂઆત કરવા તેડું આવતાં તેઓએ સભાસદો દ્વારા નિયમિત હપ્તા ભરપાઈ તેમજ બેન્કના નોડયુ સર્ટી રજૂ કર્યા હતા તેમ છતાં અરજદારની ફરિયાદના કારણે જિલ્લા રજીસ્ટ્રાર દ્વારા મદદનીશ સહકારી અધિકારી નિનામાને તપાસનો આદેશ આપ્યો હતો.